Endisele Lehman Brothersi juhile on
esitatud süüdistus insaider-tehingute skeemiga kauplemises, kus
prokuratuuri kinnitusel kasutas mees abikaasalt saadud siseinfot, kirjutab
Financial Times.
Matthew Devlini abikaasa Nina Devlin on avalike suhete firma Brunswick partner ning advokaadi sõnade kohaselt ei olnud naisel aimugi, et mees siseinfot ebaseaduslikult kasutab.
Juhtumiga on kohtu alla saadetud veel neli inimest, kes USA väärtpaberi ja börsi järelevalve sõnul said siseinfot.
Olles teadlik vähemalt 13st ülevõtmisest või ülevõtmiskatsest, mis puudutasid Devlini abikaasa kliente, tegi mees tehinguid, millega teenis enam kui 4,8 miljonit dollarit kasumit nelja aasta jooksul.
Lehman Brothers kukkus kokku septembris ning lõi finantssektorisse sellega vägeva keerislaine, mis viis endaga mitmed väiksemad pangad.